Mfereji wa Msumbiji

Mfereji wa Msumbiji (kwa Kiingereza Mozambique Channel, kwa Kifaransa Canal du Mozambique, kwa Kimalagasy: Lakandranon'i Mozambika, kwa Kireno: Canal de Moçambique) ni sehemu ya Bahari ya Hindi iliyopo kati ya kisiwa cha Madagaska na bara la Afrika, hasa nchi ya Msumbiji.

Sehemu yake nyembamba yenye upana wa kilomita 460 iko kati ya Angoche, Msumbiji na Tambohorano, Madagaska. Urefu wake ni takribani km 1,600. Maji yake yanafikia kina cha mita 3,292 . 

Mfereji huo unapitiwa na mkondo wa bahari unaopeleka maji ya vuguvugu hadi pwani ya Afrika Kusini.

Visiwa katika Mfereji wa Msumbiji
Komori
Ngazija (Grande Comore)
Mwali (Moheli) 
Anzwani (Anjouan)

Madagaska
Nosy Be
Nosy Hara
Nosy Mitsio

Msumbiji
Funguvisiwa la Primeiras na Segundas
Bazaruto
Ilha de Moçambique

Ufaransa
Eneo la ng'ambo la Ufaransa
Mayotte

Iles Eparses (Visiwa vilivyotawanyika) 
Banc du Geyser
Visiwa vya Glorioso
Juan de Nova
Ile Europa
Bassas da India

 Uwepo wa Ufaransa katika Mfereji wa Msumbiji 
Ufaransa ipo kupitia Mayotte na Visiwa vilivyotawanyika, na inadumisha uwepo wa kijeshi kupitia Réunion, huku meli za wanamaji zikifanya doria mara kwa mara. Visiwa hivyo vinatoa maeneo ya kipekee ya kiuchumi (EEZ), yenye rasilimali nyingi za uvuvi na uwezekano wa hidrokaboni. Kwa Ufaransa, changamoto halisi ni kuhifadhi mamlaka yake juu ya Mayotte, dhidi ya Komori, na hasa katika Visiwa vilivyotawanyika, katika kukabiliana na vitisho vya Madagaska. Wamalagasi wanapinga kisheria uwepo wa Wafaransa, wakiamini kwamba visiwa hivyo vilikuwa tegemezi la Madagaska na kwamba uhuru ulipopatikana, walipaswa kurudi chini ya Madagaska, sio Ufaransa.

Tanbihi

Viungo vya nje

Category:bahari ya Hindi
Category:Jiografia ya Msumbiji
Category:Jiografia ya Madagaska